Държавен вестник, бр. 114, 2003 г., стр. 21

Б Р О Й  114
Д Ъ Р Ж А В Е Н   В Е С Т Н И К
С Т Р .  21
“(2) Преобразуваните лечебни заведения за
болнична помощ се субсидират по реда на чл. 100,
ал. 2, т. 5, както следва:
1. лечебни заведения по чл. 101, ал. 4 и 5 и по
чл. 103—от републиканския бюджет;
2. лечебни заведения по чл. 101, ал. 6—от
републиканския бюджет за извършена дейност
и от бюджета на съответната община по реше-
ние на общинския съвет, за сметка на местни
данъци и такси и други собствени приходи.”
§ 58. В чл. 26 от Закона за народната просве-
та (обн., ДВ, бр. 86 от 1991 г.; изм. и доп., бр. 90
от 1996 г., бр. 36, 124 и 153 от 1998 г., бр. 67 и 68
от 1999 г., бр. 90 и 95 от 2002 г. и бр. 29, 71 и 86
от 2003 г.) се създава ал. 4:
“(4) Средствата за транспортни разходи по
ал. 3 се осигуряват целево от централния бю-
джет и се предоставят на общините въз основа
на нормативи, утвърдени от Министерския съ-
вет с постановлението за изпълнението на дър-
жавния бюджет.”
§ 59. В Закона за Министерството на вът-
решните работи (обн., ДВ, бр. 122 от 1997 г.; бр.
29 от 1998 г.—Решение № 3 на Конституцион-
ния съд от 1998 г.; изм., бр. 70, 73 и 153 от 1998 г.,
бр. 30 и 110 от 1999 г., бр. 1 и 29 от 2000 г., бр. 28
от 2001 г., бр. 45 и 119 от 2002 г., бр. 17, 26, 95 и
103 от 2003 г.) чл. 228 се отменя.
§ 60. В чл. 248 от Данъчния процесуален
кодекс (обн., ДВ, бр. 103 от 1999 г.; бр. 29 от
2000 г.—Решение № 2 на Конституционния съд
от 2000 г.; изм., бр. 63 от 2000 г., бр. 109 от 2001 г.,
бр. 45 и 112 от 2002 г., бр. 42 от 2003 г.) се правят
следните изменения:
1. Алинея 3 се отменя.
2. В ал. 4 думите “по ал. 1, 2 и 3” се заменят
с “по ал. 1 и 2”.
§ 61. В чл. 17 от Закона за Националната
агенция за приходите (ДВ, бр. 112 от 2002 г.) се
правят следните изменения:
1. Алинея 2 се отменя.
2. В ал. 3 думите “по ал. 1 и 2” се заменят с
“по ал. 1”.
§ 62. В § 2 от преходните и заключителните
разпоредби на Закона за радиото и телевизията
(обн., ДВ, бр. 138 от 1998 г.; бр. 60 от 1999 г.—
Решение № 10 на Конституционния съд от
1999 г.; изм., бр. 81 от 1999 г., бр. 79 от 2000 г.,
бр. 96 от 2001 г., бр. 77 и 120 от 2002 г., бр. 99 от
2003 г.) се правят следните изменения:
1. В ал. 1 и 2 думите “2003 г.” се заменят с
“2004 г.”.
2. В ал. 3 т. 2 се отменя.
§ 63. В преходните и заключителните разпо-
редби на Кодекса за социално осигуряване (обн.,
ДВ, бр. 110 от 1999 г.; бр. 55 от 2000 г.—Решение
№ 5 на Конституционния съд от 2000 г.; изм.,
бр. 64 от 2000 г., бр. 1, 35 и 41 от 2001 г., бр. 1, 10,
45, 74, 112, 119 и 120 от 2002 г., бр. 8, 42, 67 и 95
от 2003 г.) се правят следните изменения:
1. В § 22 ал. 4 се изменя така:
“(4) Временно свободните средства на Учи-
телския пенсионен фонд могат да се влагат при
условията и по реда на чл. 28.”
2. Параграф 22а се изменя така:
“§ 22а. Дължимите вноски за държавното
обществено осигуряване, за здравно осигурява-
не, за Учителския пенсионен фонд и за допъл-
нително задължително пенсионно осигуряване
от бюджетните предприятия по смисъла на § 1,
т. 1 от допълнителната разпоредба на Закона за
счетоводството се начисляват, внасят и отчи-
тат по реда на Закона за държавния бюджет на
Република България за 2004 г.”
§ 64. В чл. 30в от Закона за насърчаване на
заетостта (обн., ДВ, бр. 112 от 2001 г.; изм., бр.
54 и 120 от 2002 г., бр. 26 и 86 от 2003 г.) ал. 2 и
3 се отменят.
§ 65. В съответствие с предвидените за целта
средства в държавния бюджет Министерският
съвет да извърши промени в нормативните ак-
тове, с които са предоставени права на отделни
групи граждани за пътуване с ценови облекче-
ния по железопътния и автомобилния транс-
порт в страната.
§ 66. Средствата за структурни реформи по
чл. 1, ал. 2, т. 4 се разходват по ред, определен
от Министерския съвет, като 22 000 хил. лв. от
тях се предоставят на Министерството на от-
браната във връзка с поетите ангажименти на
Република България за изпълнение на Целите
на въоръжените сили през 2004 г.
§ 67. В чл. 1, ал. 2, т. 1.5 са предвидени
1 млн. лв. за съфинансиране на конкретни про-
екти от общините, като същите се разпределят
по ред, определен от министъра на финансите
съвместно с Националното сдружение на об-
щините на Република България.
§ 68. Министърът на финансите по предло-
жение на министъра на образованието и наука-
та след 30 юни 2004 г. може да извършва проме-
ни на средствата за научноизследователска дей-
ност между държавните висши училища, Бъл-
гарската академия на науките и фонд “Научни
изследвания” на базата на резултати от незави-
сима експертиза върху официално представе-
ните отчети за научна дейност.
§ 69. Минималният размер на фискалния
резерв за 2004 г. е в размер на 2,5 млрд. лв.
§ 70. При преизпълнение на приходите по
републиканския бюджет Министерският съвет
да осигури по реда на чл. 35 от Закона за ус-
тройството на държавния бюджет допълнител-
но сумата от 25 млн. лв., от които 10 млн. лв. за
Държавен фонд “Земеделие”, 5 млн. лв. по бю-
джета на Министерството на земеделието и
горите за фонд “Тютюн” и 10 млн. лв. за “Бъл-
гарски държавни железници”—ЕАД.
§ 71. Общината не получава финансова ком-
пенсация от държавата за средствата, посочени
в чл. 93, ал. 3 от Закона за местните данъци и
такси.
§ 72. Изпълнението на закона се възлага на
Министерския съвет.
Законът е приет от ХХХIХ Народно събра-
ние на 18 декември 2003 г. и е подпечатан с
официалния печат на Народното събрание.
Председател на Народното събрание:
Огнян Герджиков